b"\n_START_ARTICLE_\nKim Kirchen\n_START_SECTION_\nTour de France 2007\n_START_PARAGRAPH_\nKirchen var blandt T-Mobile Teams 9 udvalgte til Tour de France 2007, og det var ventet at han ville blive en af Michael Rogers' vigtigste hj\xc3\xa6lperyttere i bjergene, men da Rogers m\xc3\xa5tte udg\xc3\xa5 p\xc3\xa5 den anden bjergetape (8. etape) \xc3\xa6ndrede tingene sig. P\xc3\xa5 den etape Rogers m\xc3\xa5tte udg\xc3\xa5 p\xc3\xa5 blev Kirchen hj\xc3\xa6lperytter for Linus Gerdemann, som da ledede sammenlagt, men allerede p\xc3\xa5 n\xc3\xa6ste etape blev det klart at Kirchen var bedre end Gerdemann, og han overtog derfor kaptajnrollen. Det at Team Astana m\xc3\xa5tte tr\xc3\xa6kke sig og Rabobank suspenderede Michael Rasmussen, bidrog til at Kirchen r\xc3\xb8g op sammenlagt, men det vigtigste enkeltbidrag kom han med selv, da han p\xc3\xa5 den 15. etape cyklede ind p\xc3\xa5 en andenplads og tog over 5 min p\xc3\xa5 de andre i toppen af ranglisten. Denne etape blev vundet af Alexander Vinokourov, som senere blev taget for doping, s\xc3\xa5 Kirchen blev tilkendt sejren efter at ogs\xc3\xa5 Vinokourovs b-pr\xc3\xb8ve var positiv._NEWLINE_P\xc3\xa5 den 16. etape (den sidste bjergetape), havde Kirchen sv\xc3\xa6rt ved at f\xc3\xb8lge med de andre klassementryttere, og det s\xc3\xa5 ud til at han ville falde mange placeringer tilbage. Imidlertid fik han god hj\xc3\xa6lp af Linus Gerdemann opad de f\xc3\xb8rste bjerge, og opad Tourens sidste bjerg klarede han at finde sit eget tempo frem for at h\xc3\xa6nge med de andre, noget som begr\xc3\xa6nsede tidstabet. Den solide indsats gjorde at han kun tabte 1 placering p\xc3\xa5 denne etape, selv om han m\xc3\xa5tte slippe hovedfeltet opad alle bjergene._NEWLINE_P\xc3\xa5 den sidste enkeltstart (19. etape) blev han truet af Yaroslav Popovych, men han klarede at holde sig under med 12 sekunder sammenlagt, og endte dermed p\xc3\xa5 7. pladsen, noget som definitivt er karriereh\xc3\xb8jdepunktet til dato for luxemburgeren. I et interview med T-Mobile Teams officielle hjemmeside gav han udtryk for at han synes placeringen var fortjent og at han og holdet havde arbejdet meget h\xc3\xa5rdt for den._NEWLINE_Fra 2010 k\xc3\xb8rer Kim Kirchen p\xc3\xa5 Team Katusha."